Sotsiaalministeerium	
Suur-Ameerika tn 1	
10122 Tallinn	25.03.2026 nr 1-4/89 - 1	
info@sm.ee		

	

	
	
Pöördumine seoses planeeritava muudatusega terviseohutuse hinnangute väljastamisel

Tallinna Erihoolekande- ja Rehabilitatsiooniteenuste Keskuse arendusjuht Elen Preimann pöördus 27. veebruaril e-maili teel Maarika Tarumi, Ebe Sarapuu, Heli Laarmanni ja Pille Saare poole meie jaoks olulise info saamise eesmärgil (e-mail manuses). Kuna vastust senini ei ole meieni jõudnud, pöördume uuesti:

Tallinna Erihoolekande- ja Rehabilitatsiooniteenuste Keskuseni jõudis info, et alates 1. jaanuarist 2027. a ei väljasta Terviseamet enam terviseohutuse hinnanguid, mis on hetkel erihoolekandeteenuste tegevusloa saamise eelduseks. Edaspidi asendab terviseohutuse hinnangut korrektne ja Terviseameti poolt kooskõlastatud kasutusluba ehitusregistris. 

Kuna Tallinna linn ehitab ja renoveerib lähiaastatel väga mitmeid hooneid või hoonete osasid, kus planeerime hakata osutama erinevaid erihoolekande- (ja rehabilitatsiooni-) teenuseid, soovime aegsasti tegeleda hoonete/ruumide kasutusotstarbe korrektsuse küsimusega. Kahjuks ei õnnestunud meil saada Terviseametilt viidet, kust leida selgitused, milline on korrektne kasutusotstarve erinevate teenuste osutamise soovi korral. Majandus- ja taristuministri 02.06.2015. a määruse nr 51 „Ehitise kasutamise otstarvete loetelu“ Lisa 1-s toodud loetelus olevate mõistete selgitusi ei ole meil õnnestunud leida, nt ei ole neid Sotsiaalhoolekande seaduses. Meid potentsiaalselt puudutavad nimetused loetelus on:

11300 Hoolekandeasutuste ja ühiselamute hooned
11310 Hoolekandeasutuste hooned
11311 Päevakeskus
11312 Tugikodu
11313 Varjupaik
11314 Lastekodu
11315 Noortekodu
11316 Üldhooldekodu

11317 Koolkodu
11318 Sotsiaalse rehabilitatsiooni keskus
11319 Erihooldekodu
11320 Ühiselamud
11321 Ühiselamu üliõpilastele või õpilastele
11322 Ühiselamu teistele sotsiaalsetele gruppidele

Palume selgitusi:
- mis sisuline erinevus on nt tugikodul ja erihooldekodul, noortekodul, päevakeskusel, millal on vajalik muuta kasutusotstarbeks sotsiaalse rehabilitatsiooni keskus?
- palume viidet, kust leida eeltoodud mõistete selgitused, et saaksime vajadusel alustada protsesse hoonete/ruumide kasutusotstarvete korrektseks muutmisel;
- palume viidet rakenduva muudatuse aluseks olevale õiguslikule alusele.

	

Lugupidamisega	

(allkirjastatud digitaalselt)	
Helen Tähtvere	
juhataja

	

Elen Preimann
511 9551 elen.preimann@terk.ee